|  |  |  |
| --- | --- | --- |
| **RAPORTI I VLERËSIMIT TË NDIKIMIT** | |  |
| **EMËRTIMI I PROPOZIMIT TË POLITIKËS** | Projektligj “Për inspektimin në Republikën e Shqipërisë”. | |
| **MINISTRIA UDHËHEQËSE** | Kryeministria | |
| **FAZA E POLITIKËS/VLERËSIMIT TË NDIKIMIT** | Në zhvillim | |
| **BURIMI I PROPOZIMIT TË POLITIKËS** | I brendshëm | |
| **DIREKTIVË/RREGULLORE E BE-së** | Jo e zbatueshme | |
| **PUBLIKIMET DHE STRATEGJITË E LIDHURA** | Programi Qeverisës 2021-2025; Strategjia e Zhvillimit të Biznesit dhe Investimeve, 2021-2027 dhe Planit të saj të Veprimit; Angazhimi i Qeverisë Shqiptare në Samitin e Londrës, Korrik 2018. | |
| **DATA E KONSULTIMIT PUBLIK** | 18.02.2019-15.03.2019 | |
| **DATA E VLERËSIMIT TË NDIKIMIT** |  | |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** |  | |
| **NUMRI I VLERËSIMIT TË NDIKIMIT** | 2022 – KM - Nr. | |
| **TE DHËNA KONTAKTI**  **(EMRI, E-MAIL, NUMRI I TELEFONIT TË PERSONIT TË KONTAKTIT)** | Edvin Bica  [Edvin.bica@insq.gov.al](mailto:Edvin.bica@insq.gov.al)  069 324 5868 | |
|  | | |
|  | | |
| **PËRMBLEDHJE EKZEKUTIVE**  *Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*  Bazuar në studimin e të gjitha veprimtarive inspektuese në vend si dhe atë të Inspektorateve Shtetërore dhe Vendore si dhe ushtrimin e kompetencave të Inspektoratit Qendror, janë konstatuar problematikat si vijon:   1. barriera të komunikimit ndërinstitucional; 2. kapacitete institucionale të pamjaftueshme; 3. mungesë të kushteve të punës; 4. mungesë për pajisje dhe materiale laboratorike si dhe mjete të tjera logjistike; 5. trupa inspektimi, të pa kualifikuara, pa arsimin përkatës, të cilat sjellin mungesë të monitorimit të zbatueshmërisë së kuadrit rregullator nga bizneset dhe jo vetëm; 6. nivel të ulët page për inspektorin; 7. mungesë transparence gjatë veprimtarisë së inspektimit në subjekt për strukturat e pa përfshira në sistemin “e-inspektimi” dhe ligjin për inspektimin; 8. kryerje e një numri të konsiderueshëm inspektimesh të paprogramuara si dhe inspektimesh të pabazuara në metodologji dhe vlerësim risku për strukturat e pa përfshira në sistemin “e-inspektimi” dhe ligjin për inspektimin; 9. garantim të pavarësisë në vendimmarrje të trupës inspektuese, pa efektin interferues politik; 10. inspektime të dublikuara me kërkesa ligjore të njëjta nga inspektoratet shtetërore të ndryshme; 11. ushtrimi i veprimtarisë inspektuese nga një inspektor i vetëm; 12. veprimtaria inspektuese e inspektorateve shtetërore kryhet jo konform kërkesave ligjore dhe për këtë një studim i vitit 2018, ka rezultuar me mbi 50% të Vendimeve Administrative, të shfuqizuara nga trupat kolegjiale pranë Inspektorateve Shtetërore dhe 75% e Vendimeve Administrative të lëna në fuqi, janë shfuqizuar në gjykatë; 13. procedurat rregullatore të tilla si: regjistrimi, licencimi apo marrja e lejeve, si të drejta për ushtrimin e një aktiviteti të caktuar nga Operatorët e Biznesit, kryhen nga e njëjta strukturë institucionale, duke krijuar situatë në konflikt interesi; 14. marrëdhëniet e punësimit të inspektorëve me dy standarde (me Kod Pune dhe Status i Nëpunësit Civil); 15. inspektoratet shtetërore nuk marrin masa disiplinore ndaj inspektorëve, kur shqyrtojnë vendime administrative të marra në subjekt prej tyre, të cilat i shfuqizon komisioni i shqyrtimit të ankesave brenda institucionit; 16. shqyrtim i ankimimit të subjektit, nga trupë kolegjiale e ngritur në konflikt interesi, brenda organit, i cili kryen edhe kontrollin ligjor në subjekt.   Ndërhyrja e Qeverisë është e nevojshme sepse mbikëqyrja e veprimtarive inspektuese në Republikën e Shqipërisë kryhet nga një strukturë qendrore (Inspektorati Qendror) e pakompletuar me autoritetin e nevojshëm rregullator si dhe ka ende veprimtari inspektuese që nuk kryen nëpërmjet infrastrukturës digjitale. | | |
| **OBJEKTIVAT**  *Cilat janë objektivat dhe efektet e synuara të propozimit?*  Qasja e re për inspektimin në Republikën e Shqipërisë, parashikon që gjatë viteve 2023-25, Inspektorati i Përgjithshëm Shtetëror të arrijë përmirësimin cilësor të veprimtarisë inspektuese, më konkretisht:   * Përfshirjen e veprimtarive inspektuese për të gjitha strukturat e reja në rrjetin e shërbimeve publike të modernizuara, nëpërmjet infrastrukturës digjitale me dokumente standarde, listë verifikimi, dhe inspektime të programuara me vlerësim risku. * Garantimin e pavarësisë funksionale të inspektorateve me efektin e ndarjes së politikë-bërjes nga procesi i inspektimit. * Menaxhimin dhe koordinimin më të mirë të Inspektorateve Shtetërore, duke qenë se riorganizohen në më pak inspektorate. * Ruajtjen e numrit ekzistues të inspektorëve në inspektorate. * Reduktimin e numrit të inspektimeve në Operatorët e Biznesit me 60% brenda vitit 2025. * Uljen e barrës administrative ndaj subjektit si dhe kostos në kohë/orë inspektimi në subjekt. * Reduktimin nga 40% në 20% të numrit të inspektimeve të paprogramuara, gjatë një viti kalendarik. * Uljen e numrit të ankimimeve të subjekteve që i drejtohen gjykatës për shqyrtim të procedurave të inspektimit me masë administrative. * Mbarëvajtje gjatë ushtrimit të kompetencave midis inspektimeve në nivel qendror/lokal. * Evitimin e dublikimeve dhe mbivendosjeve të kërkesave ligjore të inspektimit nga Inspektorate me veprimtari inspektuese të fushave të ndryshme. * Ushtrimin e kompetencave ligjore institucionale pa konflikt interesi, për inspektoratet shtetërore. | | |
| **OPSIONET E POLITIKAVE**  *Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*  Opsionet e mëposhtme, janë marrë në konsideratë për të realizuar politikat e ndërmarra të Qeverisë Shqiptare:  **Opsioni i status quo**, nuk ndërhyn me ndryshime në ligjin për inspektimin dhe mban në fuqi problematikat për të gjitha fushat e veprimtarisë së inspektimit në Republikën e Shqipërisë.  **Opsioni 1** **(rregullator) –** është projektligj i ri që propozon ngritjen e një sistemi rekrutimi dhe karriere për inspektorët, me qëllim rritjen e profesionalizmit dhe eleminimin e konfliktit të kompetencave ligjore midis institucioneve si dhe përmirësime për paragrafë, të cilët bëhen burim abuzimi dhe keqinterpretimi.  **Opsioni 2 (jo rregullator)** – është për ndryshime në ligji, sipas propozimit të ecurisë së inspektorit me sistem gradash.  Në **opsionin 1** për implementimin e ligjit të ri**,** përfitimet janë të ndjeshme:  riorganizimi i propozuar, do të garantojë ***koordinim vertikal*** ***dhe horizontal,*** trupa inspektuese të përqendruara dhe organizuara më me efektivitet edhe në nivelin infrastrukturor;  ***nuk parashikohet ulje e numrit të inspektorëve*** për 16 Inspektoratet Shtetërore;  ***do të uljet numri i inspektorateve shtetërore nga 16 në 7 inspektorate shtetërore***;  trupat inspektuese nuk do të organizohen me 1 - 2 inspektorë, por në ***trupa inspektuese me 3 - 5 inspektorë***;  ***do të ulet numri i inspektimeve në Operatorët e Biznesit,*** nga 107082 inspektime/vit, në 44724 inspektime/vit, pra parashikohen të realizohen ~ 1/2 e inspektimeve;  do të garantohet***, ulje e barrës administrative ndaj subjektit si dhe kostos në kohë/orë inspektimi në subjekt***;  do të ***ulet numri i inspektimeve*** të paprogramuara nga ***40%*** në ***20% duke marrë parasysh edhe drejtoritë/agjencitë e evidentuara që nuk zbatojnë ligjin për inspektimin***;  ***koha e qëndrimit në subjekt gjatë një viti kalendarik do të reduktohet*** ndjeshëm për shkak të bashkërendimit të fushave të inspektimit;  ***ndarje dhe funksion të qartë jashtë klientelizmit dhe konfliktit të interesit*** të strukturave ministrore apo agjencive të varësisë që sot kryejnë funksione inspektimi, funksione shërbimi (inspektim, licencim, monitorim, koordinim) dhe politikë-bërje;  rekrutimi i inspektorëve do të bëhet me ***sistem karriere nëpërmjet klasave dhe niveleve të inspektorit***, jashtë ndikimit politik, bazuar në meritokraci dhe konkurrencë të ndershme;  do të garantohet realizimi i ***procedurave të inspektimit edhe më cilësore, profesionale dhe ligjore***;  do të ***ulet numri i ankimimeve të subjekteve që i drejtohen gjykatës*** për shqyrtim të procedurave të inspektimit me masë administrative.  Në **opsionin 2,** përfitimet nuk janë të ndjeshme, pasi;  ***riorganizimi i 16 inspektorateve,*** nuk bëhet në një godinë të vetme, ***nuk sjell reduktim të posteve*** të punës, të shërbimeve mbështetëse si dhe ***nuk sjellë rritjen e buxhetit*** të parashikuar në ***opsionin 1*** të preferuar;  numri i inspektimeve është ai i opsionit të ***status quo***, me **107 082** **inspektime/vit;**  rekrutimi i inspektorëve, ***kryhet sipas sistemit të ligjit për nëpunësin civil***, por që nuk ofron procedurë të shpejtë për plotësimin e vendeve vakante pasi aktualisht pjesa më e madhe e inspektorateve shtetërore kanë dalë nga sistemi;  ***raporti i inspektimeve të programuara me ato të paprogramuara,*** mbetet sa ai i opsionit të ***status quo,*** pra nuk pëson ulje të numrit të inspektimeve të paprogramuara, i cili është një nga objektivat për përmirësimin e situatës së inspektimeve në vend.  ***nuk ka ulje të kostos në kohë/orë inspektimi pranë bizneseve***, duke qenë se mbetemi në kushtet e inspektimeve të mbivendosura;  ***nuk ndryshon numri i objekteve institucionale në nivel qendror dhe qarqe***, ndërsa me zbatimin e projektligjit në ***opsionin 1***, kemi reduktim të objekteve, duke qenë se ka riorganizim të inspektorateve shtetërore, nga 16 në 7 të tilla, në nivel qendror, e cila do të shkojë paralel edhe në të 12 qarqet e vendit.  Implementimi i këtij opsioni në bazë të llogaritjes së kosto-efektivitetit nuk parashikon rritje për buxhetin e shtetit.  Opsioni i **status quo** dhe **Opsioni 2**, kanë disavantazhe pasi disa elementë, të përmirësueshëm nuk janë cilësorë, si:  Opsioni i ***status quo*** është, ushtrim i veprimtarisë inspektuese në vend, me 16 inspektorate me fusha inspektimi të ndara, që do të thotë nuk kemi përmirësim të situatës së inspektimeve në vend dhe problematikat e hasura janë të qëndrueshme dhe të pakontrollueshme, gjë e cila bie ndesh me qëllimin e politikave të ndërmarra në këtë fushë.  Problematikat e hasura gjatë veprimtarive inspektuese mbeten aktive;  barriera të komunikimit ndërinstitucional;  kapacitete institucionale të pamjaftueshme;  mungesë të kushteve të punës;  mungesë për pajisje dhe materiale laboratorike si dhe mjete logjistike;  trupa inspektimi, të pa kualifikuara, pa arsimin përkatës;  të cilat sjellin mungesë të monitorimit të zbatueshmërisë së kuadrit rregullator nga bizneset dhe jo vetëm;  nivel të ulët page për inspektorin;  mungesë transparence gjatë veprimtarisë së inspektimit në subjekt për strukturat e pa përfshira në inspektimin nëpërmjet sistemit “e-inspektimi” dhe ligjit për inspektimin;  kryerje e një numri të konsiderueshëm inspektimesh të paprogramuara;  kryerje inspektimesh të pabazuara në metodologji dhe vlerësim risku;  mungesë në vendimmarrje të trupës inspektuese, për efekt të interferencës politike;  inspektime të dublikuara me kërkesa ligjore të njëjta nga inspektorate shtetërore të ndryshme;  ushtrimi i veprimtarisë inspektuese nga një inspektor i vetëm;  veprimtaria inspektuese e inspektorateve shtetërore kryhet jo konform kërkesave ligjore;  procedurat rregullatore të tilla si: regjistrimi, licencimi apo marrja e lejeve, si të drejta për ushtrimin e një aktiviteti të caktuar nga Operatorët e Biznesit, kryhen nga e njëjta strukturë institucionale duke krijuar situatë në konflikt interesi;  marrëdhëniet e punësimit të inspektorëve me dy standarde (me Kod Pune dhe Status i Nëpunësit Civil);  inspektoratet shtetërore nuk marrin masa disiplinore ndaj inspektorëve, kur shqyrtojnë vendime administrative të marra në subjekt prej tyre, të cilat i shfuqizon komisioni i shqyrtimit të ankesave brenda institucionit;  shqyrtim i ankimimit të subjektit, nga trupë kolegjiale e ngritur në konflikt interesi, brenda organit, i cili kryen edhe kontrollin ligjor në subjekt;  numri i inspektimeve të paprogramuara mbetet i lartë (40%);  nuk kemi ulje të numrit të inspektimeve. | | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*  Opsioni i preferuar është **opsioni 1**, ku ndikimet janë përcaktuar si më poshtë:   * ***Ndikimet ekonomike*** të opsionit të preferuar do të përfshijnë ***kostot e drejtpërdrejta për sektorin publik*** - financimi nga buxheti i shtetit për zgjerimin e institucionit, Inspektoratit Qendror (Inspektorati i Përgjithshëm Shtetëror), nëpërmjet ndërtimit të godinës së re të Inspektoratit të Përgjithshëm Shtetëror dhe Inspektorateve Shtetërore, përshtatur me standardet evropiane, për grupimin e të gjitha Inspektorateve Shtetërore në një godinë të përbashkët, të konceptuar si një objekt shtetëror multi-funksional. * ***Përfitim ekonomik për sektorin publik,*** si rezultat i riorganizimit të Inspektorateve Shtetërore, i cili do të sjellë reduktimin e strukturave në sektorët mbështetës (sektorët e burimeve njerëzore, juridike, financiare dhe shërbimeve mbështetëse), duke i grupuar në 7 Inspektorate. * ***Përfitimet cilësore kryesore,*** do të vinë nga grupimi i të gjitha Inspektorateve Shtetërore dhe strukturave të tjera që do të përfshihen për zbatim të ligjit të ri për inspektimin, duke siguruar rritje cilësore të kapaciteteve kontribuese institucionale dhe e integritet të trupave inspektuese, nëpërmjet një procesi rekrutimi të standardizuar, bazuar në sistemin e karrierës e me kosto sa më të ulët administrative. Përmes optimizimit e racionalizimit të mjediseve e ambienteve, synohet që të ketë një ndarje më racionale të detyrave e prioriteteve, nga e njëjta adresë gjeografike; koordinim më të mirë të ekipeve inspektuese të inspektorateve shtetërore; pajisje e mjete më cilësore transporti e pajisje pune për ekipet inspektuese; më tepër eficiencë e përgjegjshmëri në reagimin ndaj kërkesave të qytetarëve; një qendër e vetme prej ku qytetari të bëj një njoftim apo denoncim dhe prej ku të ndjekë apo të marrë përgjigje për kërkesën e tij; një kod më të mirë veshje, sjellje e performancë prej inspektorëve të vendosura në të njëjtin objekt; burime njerëzore më të përqendruara e me ekspertizë në rritje; garantim të trajnimit e kualifikimit në vazhdimësi për të gjithë inspektorët, në të njëjtën vendndodhje; siguri e garanci më e lartë në mbajtjen e ruajtjen e regjistrimeve të çështjeve të inspektimeve, duke e patur infrastrukturën elektronike dhe sallën e Serverëve, si dhe ofruesin e shërbimit Internet nga e njëjta qendër nga i njëjti ofrues; mekanizma më të mirë për rritjen e përgjegjësisë së inspektorëve shtetërorë, lehtësi e bizneseve për zgjidhjen e mosmarrëveshjeve dhe shkëmbim të informacionit në kohë reale, etj. * ***Ndikim ekonomik pozitiv për bizneset,*** përfshijnë krijimin e një klime të favorshme për zhvillimin e konkurrencës së ndershme, garantimin e rregullave të njëjta në treg, rritjen e investimeve të huaja dhe zhvillimin e ekonomisë në tërësi. Do të ketë gjithashtu edhe disa lloje ***ndikimesh pozitive jo të drejtpërdrejta ekonomike*** të mundshme, duke përfshirë formalizimin e ekonomisë me synim, uljen e barrës administrative dhe uljen e korrupsionit. * ***Ndikim social pozitiv*** jo të drejtpërdrejtë, i cili konsiston në rritjen e besimit tek qytetarët për funksionimin dhe zbatimin e ligjit për mbrojtjen e konsumatorëve dhe garantimin në nivel më të lartë të sigurisë dhe cilësisë së produkteve dhe shërbimeve. | | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*  Opsioni i preferuar është ***Opsioni 1***, për krijimin e një projektligji të ri “Për inspektimin në Republikën e Shqipërisë”, i cili duhet të shkojë paralel edhe me riorganizimin dhe konsolidimin e trupave inspektuese me parimin si rregull, **“*Një Ministri një Inspektorat Shtetëror*”**, me qëllim ushtrimin e misioneve të tyre ligjore më me efektivitet, pa konflikt interesi dhe pa përplasje ligjore midis fushave homologe. Bashkëpunim më të mirë ndërinstitucional, i cili do të vi nga riorganizimi si dhe procedura inspektimi dhe aktivitete laboratorike cilësore, më me efektivitet dhe ekonomi.  ***Përmirësimet cilësore*** në veprimtaritë inspektuese do të garantojnë inspektime me standarde bashkëkohore, me trupa inspektuese profesionale, me kushte më të mira pune, që ushtrojnë parimet bazë të ndryshuara në ligji, nëpërmjet sistemit të karrierës/klasifikimit me nivele të inspektorit.  Kërkesat ligjore që do të çojnë në ***ofrim të shërbimeve ndaj Operatorëve të Biznesit me standarde bashkëkohore,*** i janë referuar modeleve dhe praktikave më të mira, të marra nga bashkëpunimi me ekspertë kombëtarë dhe ndërkombëtarë të fushës, modele të cilat kanë çuar në propozimin e opsioni preferencial, sipas të cilit:   1. ***do të ulet numri i inspektorateve shtetërore nga 16 në 7 inspektorate shtetërore, për rrjedhojë*** do të garantohet, ulje e barrës administrative ndaj subjektit si dhe ***kostos në kohë/orë inspektimi në subjekt****;* 2. ***do të evitohen, anshmëritë, dublikimet dhe mbivendosjet***, në procedurat inspektuese, duke reduktuar numrin ekzistues të inspektimeve nga 107082 inspektime/vit, në 44724 inspektime/vit duke marrë këtu parasysh edhe strukturat (agjenci/drejtori), të cilat nuk ushtrojnë funksion sipas ligjit për inspektimin; 3. do të sigurohet, ***rritje cilësore e kapaciteteve kontribuese institucionale*** si dhe e integritetit të trupave inspektuese, nëpërmjet një sistemi rekrutimi të standardizuar bazuar në karrierë, sipas klasifikimit me nivele të inspektorit; 4. do të garantohet ***proces i digjitalizuar inspektimesh në sistem online edhe për strukturat*** që nuk ushtrojnë funksion sipas ligjit për inspektimin; 5. ***do të evitohet fryrja e strukturave*** për sektorët mbështetës në inspektoratet shtetërore, drejtoritë/agjencitë; 6. do të sigurohet një ***menaxhim më me efektivitet, eficiencë dhe ekonomi i fondeve publike***. ***Ulje e riskut*** në sistemet e menaxhimit të burimeve njerëzore, sistemet e pagesave, sistemet e prokurimeve, sistemet e kontabilitetit dhe raportimit financiar, si dhe sistemet e programimit dhe zbatimit të buxhetit; 7. do të garantohet pranë Inspektoratit të Përgjithshëm Shtetëror ***proces transparent për shqyrtimin e ankimimeve*** ***dhe pritet të ketë më pak kontestueshmëri në gjykatë,*** për masat administrative të marra nga trupat inspektuese; 8. do të garantohet ***komunikim nëpërmjet një burimi qendror,*** i cili maksimizon dhe përshpejton fokusin në risqe, nxit bashkërendimin dhe ndarjen e informacionit në kohë reale, duke garantuar reagim të shpejt dhe efektiv; 9. do të ketë ***një aktivitet menaxherial në planet e një inspektorati shtetëror***, sipas një skeme organizatave me strukturë të gjatë, rreth objekteve të përbashkëta të të njëjtës politikë; 10. do të ketë organizim më specifik për realizimin e punëve, pa krijuar kontradikta administrative; 11. do të vendosen marrëdhënie midis inspektorëve dhe bashkëpunim midis departamenteve; 12. do të vendoset një linjë zyrtare autoriteti e cila do të programojë inspektime të përbashkëta për disa fusha, me një shikim më të gjerë të problematikave dhe do të shpërndajë trupat inspektuese; 13. do të ketë interes të balancuar të funksioneve dhe fushave të ndryshme të inspektimit; 14. do të ketë organizim të standardizuar në lidhje me politikën, procedurat, dokumentet, raportimet; 15. do të organizohen në mënyrë homogjene në grupe/drejtori të ndryshme, sipas funksioneve dhe aktivitetit inspektues; 16. do të rregullojë marrëdhëniet e punësimit të inspektorit dhe të sigurojë ndërtimin e sistemit të rekrutimit, karrierës dhe profesionalizmit nëpërmjet testimit, certifikimit dhe rritjes në nivel, sipas fushës së inspektimit; 17. të garantojë kushte të përshtatshme pune, bashkërendim të proceseve të inspektimit më të konsoliduar, pa mbivendosje kompetencash si dhe përdorim më të mirë të burimeve njerëzore dhe publike.   Ky opsion do të sjellë më shumë përfitime sesa kosto, por vlera monetare e kostos dhe e përfitimeve nga ndikimet e mundshme, nuk ka qenë e mundur të përcaktohej për shkak të të dhënave dhe informacionit të kufizuar. Sidoqoftë, ato ***janë vlerësuar në aspektin cilësor***, aty ku ka qenë e mundur. Përveç kësaj, ndikimi faktik do të ndihet pasi të hartohen dhe të miratohen aktet ligjore dhe nënligjore.  **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**  ***në 000/ lekë***   |  |  |  | | --- | --- | --- | | **Viti 2022** | **Viti 2023** | **Viti 2024** | | **0** | **774 060** | **1 237 858** | | | |
|  | | |
| **KONSULTIMI**  *Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*  Inspektorati i Përgjithshëm Shtetëror finalizimin e ligjit të ri e ka kryer pasi ka realizuar konsultime të njëpasnjëshme për opsionet e propozuara, jo vetëm me publikun, por edhe me aktorë të tjerë të interesit gjatë vitit 2017 e në vijim, ku përmendim ato më me rëndësi:  Grupin teknik ku IQ ka qenë pjesë përbërëse e tij, i ngritur me Urdhrin nr. 157, datë 04.10.2017, “Për ngritjen e Komitetit Drejtues për ndjekjen e procesit të Ristrukturimit të Institucioneve të Varësisë”, duke përfshirë dhe Inspektoratet Shtetërore. Gjatë periudhës kohore tetor deri dhjetor 2017, grupi teknik ka kryer mbikëqyrjen e veprimtarisë inspektuese në 16 Inspektorate Shtetërore dhe ka analizuar problematikat, të cilat një pjesë e tyre janë ende të pa rregulluara.  Departamentin Antikorrupsion në Kryeministri (atëherë), si pjesë e diskutimeve profesionale për këtë çështje.  Projekti “Tweening Project Against Corruption”, i financuar nga BE, ka mundësuar ardhjen e ekspertëve ndërkombëtarë në fushën e derregullimit, të cilët kanë kontribuar me mendimet e propozuara.  Marrëveshjen e nënshkruar në shkurt 2018, ndërmjet Inspektoratit të Përgjithshëm të Administratës Publike Franceze dhe Inspektoratin Qendror të Republikës së Shqipërisë, nga e cila u mor kontribut i veçantë nga disa Inspektorë të Përgjithshëm, për njohjen me përvojat më të mira të këtij inspektorati, i cili renditet nga më të mirët në vendet anëtare të BE.  Organizimin me drejtuesit e Dhomave të Biznesit vendase dhe të huaj, më 6 nëntor 2018, nga Zv. Kryeministri, ku u diskutuan arritjet e shënuara nga Inspektorati i Përgjithshëm Shtetëror në lidhje me standardet e arritura, për kryerjen e veprimtarisë inspektuese nga Inspektoratet Shtetërore.  Biznesin vendas dhe të huaj, të cilët kanë kërkuar me shkresë, drejtuar Kryeministrit, miratimin sa më shpejtë të projektligjit të ri, të përgatitur në bashkëpunim me Inspektoratin Qendror.  Takimin e organizuar më 5 dhe 6 Dhjetor 2018, ku u prezantua inspektimi bazuar në metodologjinë e analizës së riskut, dokumente standarde, listë-verifikimi, me pajisje dixhitale, online, me tableta, sistem recorder “Video & Audio”, pranë dhe në prani të biznesit apo entit publik/privat. Takimi u realizua me prezencën e drejtuesit të lartë të OECD, Kryeinspektorit të Përgjithshëm të Administratës Franceze dhe Kryeinspektorin e Këshillit të Inspektoratit të Maqedonisë, me pjesëmarrjen e Këshilltarit të Zv. Kryeministrit, Koordinatorit të Sekretarit të Përgjithshëm të Këshillit të Ministrave dhe me Kryetarët e Dhomave të Biznesit vendas e të huaj, që operojnë në Shqipëri.  Inspektorati Qendror disa ditë pas takimit në Tiranë, mori mendimin e drejtuesit të lartë të OECD, i cili pasi studioi materialet e përgatitura, u shpreh se *(citim):*   * *“Është evident fakti që 12 parimet e OECD, në shumë raste nuk zbatohen në praktikë dhe ligji në formën e tanishme nuk jep përfitime të pritshme, një nga arsyet për këtë mund të jetë fakti se, inspektoratet janë të shpërndara në të gjithë administratën, duke i bërë ato të mos jenë efektive dhe efikase.* * *Bashkimi i Inspektorateve ekzistuese, me drejtori politik-bërëse, dhe agjenci që zbatojnë këto politika (inspektim, licencim, monitorim, koordinim), nuk është model i ngjashëm në asnjë nga inspektoratet e vendeve të BE, dhe është në shkelje të 12 parimeve, dhe metodologjisë për fushën e inspektimeve, të OECD”.*   Më 13 dhjetor 2019, Inspektorati Qendror, organizoi Konferencën e Nivelit të Lartë me temë: “Reformimi i Inspektimeve në Ballkanin Perëndimor, sipas Standardeve të Bashkimit e Evropian”. Në punimet e kësaj Konference, Modeli i inspektimeve i arritur nga Inspektorati Qendror u vlerësua i suksesshëm, nga faktori Qeveritar dhe gjithë aktorët e tjerë si: Ambasadorë, Ekspertë të huaj, Kryetarë të dhomave të tregtisë vendase e të huaja, Inspektorë të Përgjithshëm të Ballkanit Perëndimor. Në mbyllje të punimeve të konferencës u vendos se, pas finalizimit të reformës së inspektimeve në Shqipëri, do të vijojë bashkëpunimi për uniformitetin e këtij modeli, në të gjithë inspektoratet homologe të vendeve pjesëmarrëse në konferencë.  IQ ka organizuar aktivitete të vazhdueshme për njohjen e publikut dhe grupeve të interesit me projektligjin e ri të propozuar dhe po vijon ta ofrojë, me qëllim përgatitjen e tyre për zbatimin e tij si dhe marrjen më tej të mendimeve, të cilat do të konsiderohen konstruktive për të arritur objektivin e Qeverisë, për kryerjen e procedurave nëpërmjet infrastrukturës digjitale, me fokus përmirësimin e klimës për biznesin dhe ofrimin e shërbimeve cilësore për qytetarin. | | |
| **ZBATIMI DHE MONITORIMI**  *Si do të organizohen zbatimi dhe monitorimi?*  Procesi i monitorimit të Inspektorateve Shtetërore, do të jetë nën mbikëqyrjen dhe udhëheqjen metodologjike të Inspektoratit të Përgjithshëm Shtetëror (IQ), si strukturë me funksion rregullator, i cili do të jetë përgjegjës për garantimin e ligjshmërisë në çështjet e inspektimit, rekrutimit, sistemit të karrierës dhe veprimtarisë laboratorike.  Monitorimi do të kryhet (nëpërmjet analizave 6 dhe 12 mujore), duke u bazuar nw:   * të dhënat e inspektimeve online dhe rezultatet e inspektimeve të kryera; * numrin e ankimimeve të qytetarit, i cili identifikon rastet e ushtrimit të veprimtarisë inspektuese nga ana e trupës inspektuese, në shkelje të ligjit; * treguesit e problematikave të hasura.   Mbikëqyrja do të jetë jo thjesht në kuadrin e formalitetit, por edhe në lidhje me inpaktin gjithëpërfshirës që do të sjellin veprimtaritë inspektuese në vend. | | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# 

# Historik

***Jepni kontekstin e politikës***

Reforma rregullatore i ka fillesat e sajë që në vitin 2005, me krijimin e Task Forcës të Kryesuar nga Kryeministri[[1]](#footnote-1) dhe me anëtarë të gjithë Kabinetin Ministror. Ministria e Energjisë, Tregtisë dhe Energjetikës, në atë kohë ishte institucioni përgjegjës për ndjekjen dhe zbatimin e Reformës.

Reforma kishte synim përmirësimin e klimës së biznesit dhe investimeve[[2]](#footnote-2), në programin “Shqipëria - vendi më tërheqës për investimet e huaja” si një nga objektivat më madhorë. Task Forca u krijua për zhdukjen e pengesave dhe përmirësimin e klimës për biznesin dhe investimet. Në kuadrin e saj u ngritën shtatë grupe pune, si vijojnë: i regjistrimit të biznesit, licencimit të biznesit, i lehtësimit të procedurave doganore, i lehtësimit të procedurave tatimore, i inspektimit, i krijimit të zyrës së koncesioneve dhe ai i ankimimit administrativ. Produkti i punës së këtyre grupeve dhe ekspertëve të tjerë do t’u interesonte biznesit dhe investimeve.

Në një vlerësimi te vitit 2005 nga FIAS dhe METE, çdo biznes brenda një viti ishte inspektuar mesatarisht 13.8 here nga 14 inspektorate të ndryshme, ose inspektoret kishin shpenzuar 45 dite pune mesatarisht pranë çdo biznesi. Vetëm 5 nga 500 biznese të intervistuara nuk ishin inspektuar atë vit.[[3]](#footnote-3)

Me anë të Vendimit të Këshillit të Ministrave nr. 157, datë 15. 03. 2006, u miratua, “Plani i veprimit për reformën rregullatore në funksion të përmirësimit të klimës së biznesit”. Ky plan u ndërmor për shkak se kuadri ligjor ekzistues i asaj kohe, që prekte aktivitetin e biznesit, rezulton me cilësi të ulët, duke ndikuar negativisht në tërheqjen e investitorëve të huaj dhe duke dekurajuar investimet vendase. Kuadri ligjor ekzistues, në atë kohë, që prekte aktivitetin e biznesit rezultonte me cilësi të ulët duke ndikuar negativisht në tërheqjen e investitorëve të huaj dhe duke dekurajuar investimet vendase. Kjo është konvertuar në kosto të lartë për biznesin për t'u përshtatur me dhe respektuar kuadrin ligjor ekzistues. Kuadri rregullator jo cilësor ka nxitur një shkallë të lartë informaliteti në ekonominë shqiptare. Njëkohësisht iniciativat e ndërmarra kanë qenë të fragmentuara, me mungesë koordinimi ndërministror, si dhe mungesë e kapaciteteve të mjaftueshme për zbatimin dhe monitorimin e tyre.

Projekti BERIS[[4]](#footnote-4) i Qeverisë Shqiptare në bashkëpunim me Bankën Botërore, kreu një analizë të thelluar të problemeve, dobësive dhe kostove të inspektimeve mbi biznesin.

Sipas projektit BERIS rezultonte se kostot e inspektimeve mbi bizneset është tejet e larte. Bizneset shqiptare shpenzonin në total së bashku afërsisht 5.3 milion ditë pune në shërbim të inspektimeve që kryhen mbi to duke përbëre kështu një barrë të rendë veçanërisht duke konsideruar përmasat mikro dhe të vogla që dominojnë në bashkësinë e bizneseve shqiptare. Sipas te njëjtit projekt, struktura e trupave inspektuese, në tërësinë e saj ishte e fragmentuar, e pakoordinuar, mungojnë rregullime dhe udhëzime te detajuara e te qarta ndërsa inspektoratet janë te keq pajisura dhe me personel me mangësi lidhur me metodat moderne te inspektimeve.

Deri në vitin 2011 kishte 33 trupa inspektuese, të cilat me hyrjen në fuqi të ligjit për inspektimin[[5]](#footnote-5), sot në 2021 janë reduktuar në 16 trupa inspektuese.

Ligji nr. 10433, datë 16.06.2011 “Për inspektimin në Republikën e Shqipërisë”, që nga miratimi i tij në vitin 2011, nuk ka pësuar asnjë ndryshim ligjor deri me sot.

Në kuadër të ligjit ekzistues, inspektoratet janë trupa ekzekutive dhe administrative, nën përgjegjësinë e një ministrie, dhe kujdesen për zbatimin e legjislacionit në fuqi për një fushë të caktuar. Ligji unik i inspektimeve, ka të përcaktuar organizimin dhe funksionimin e inspektorateve, por ndarja e përgjegjësive të inspektorateve ka bërë të ketë mbivendosje të kompetencave të atyre në nivel qendror, dhe drejtorive në nivel rajonal. Inspektoratet grupohen në tri grupe:

* Inspektorate që funksionojnë vetëm në nivel qendror;
* Inspektorate që, përveç nivelit qendror, funksionojnë edhe me drejtori rajonale;
* Inspektorate, që kanë varësinë nga një institucion tjetër.

Këto tri grupime prej 16 inspektoratesh shtetërore në disa raste, kanë konflikte kompetencash mes nivelit qendror/lokal dhe atij ministror, megjithëse fushë veprimtaria e këtyre inspektorateve rregullohet me ligje të veçanta.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

# **Aktualisht 16 Inspektoratet Shtetërore po përballen me problematika dhe mangësi.**

Bazuar në studimin e objektit të punës së Inspektorateve Shtetërore, strukturës, numrit të punonjësve, numrit të subjekteve të inspektuara, nivelit profesional, akteve administrative të shqyrtuara nga Inspektorati Qendror etj, konstatohen si vijon:

1. barriera të komunikimit ndërinstitucional;
2. kapacitete institucionale të pamjaftueshme;
3. mungesë të kushteve të punës;
4. mungesë për pajisje dhe materiale laboratorike si dhe mjete të tjera logjistike;
5. trupa inspektimi, të pa kualifikuara, pa arsimin përkatës, të cilat sjellin mungesë të monitorimit të zbatueshmërisë së kuadrit rregullator nga bizneset dhe jo vetëm;
6. nivel të ulët page për inspektorin;
7. garantim të pavarësisë në vendimmarrje të trupës inspektuese, pa efektin interferues politik;
8. inspektime të dublikuara me kërkesa ligjore të njëjta, nga inspektoratet shtetërore të ndryshme;
9. ushtrimi i veprimtarisë inspektuese nga një inspektor i vetëm;
10. veprimtaria inspektuese e inspektorateve shtetërore kryhet jo konform kërkesave ligjore dhe për këtë një studim për vitin 2018, ka rezultuar me mbi 50% të Vendimeve Administrative, të shfuqizuara nga trupat kolegjiale pranë Inspektorateve Shtetërore dhe 75% e Vendimeve Administrative të lëna në fuqi, janë shfuqizuar në gjykatë;
11. procedurat rregullatore të tilla si: regjistrimi, licencimi apo marrja e lejeve, si të drejta për ushtrimin e një aktiviteti të caktuar nga Operatorët e Biznesit, kryhen nga e njëjta strukturë institucionale duke krijuar situatë në konflikt interesi;
12. marrëdhëniet e punësimit të inspektorëve me dy standarde (me Kod Pune dhe Status i Nëpunësit Civil);
13. inspektoratet shtetërore nuk marrin masa disiplinore ndaj inspektorëve, kur shqyrtojnë vendime administrative të marra në subjekt prej tyre, të cilat i shfuqizon komisioni i shqyrtimit të ankesave brenda institucionit ;
14. shqyrtim i ankimimit të subjektit, nga trupë kolegjiale e ngritur në konflikt interesi, brenda organit, i cili kryen edhe kontrollin ligjor në subjekt.

*Operatorët e Biznesit në Republikën e Shqipërisë*, në varësi të aktiviteteve ekonomike që kryejnë, përballen me një numër të lartë inspektimesh nga disa trupa inspektuese shtetërorë dhe vendore gjatë një viti kalendarik, pa marrë parasysh edhe ato trupa inspektuese të strukturave (agjenci/drejtori), të cilat nuk ushtrojnë veprimtari sipas ligjit për inspektimin gjë e cila sjellë:

1. barrë administrative ndaj subjektit si dhe kosto në kohë/orë inspektimi në subjekt;
2. mungesë transparence gjatë veprimtarisë së inspektimit në subjekt pasi procedurat kryhen me formate me numër serial të parashtypura;
3. kryerje e një numri të konsiderueshëm inspektimesh të paprogramuara si dhe inspektimesh të pabazuara në metodologji dhe vlerësim risku.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Politika e Qeverisë Shqiptare në Programin Qeverisës 2021-2025, flet për krijimin e besimit të qytetarëve, për një të ardhme moderne të Shqipërisë, duke luftuar korrupsionin, informalitetin, klientelizmin, pabarazinë përpara ligjit, pandëshkueshmërinë apo diskriminimet e çdo lloji qofshin. Modernizimin e shërbimeve dhe infrastrukturës digjitale si një instrument i patjetërsueshëm dhe i pazëvendësueshëm për të luftuar korrupsionin dhe për të rritur në mënyrë të shpejtë cilësinë e shërbimeve ndaj publikut si dhe produktivitetin e sipërmarrjes.

Gjithashtu, Qeveria Shqiptare në Samitin e Londrës, Korrik 2018 ka marrë Angazhimin për:

* zbatimin e procedurave të inspektimit të digjitalizuara, me GPS të integruar, lista kontrolli të standardizuara, procedura bashkë-nënshkrimi dhe ngritja e vetëdijes për këto procedura të reja, për qytetarët dhe komunitetin e biznesit;
* futjen e inspektimeve të bazuara në risk, të cilat planifikohen dhe zbatohen bazuar në risqet e mbledhura nga sistemi i dixhitalizuar;
* trajnimin dhe certifikimin e inspektorëve për t'iu përmbajtur procedurave të reja, kodit të etikës dhe konfliktit të interesit dhe rregullave të tjera të integritetit.

Ndërhyrja e Qeverisë është e nevojshme sepse ka veprimtari inspektuese të evidentuara në Republikën e Shqipërisë që nuk kryejnë procedura inspektimi online, ku sipas programit të Qeverisë, duhet të përfshihen në rrjetin e shërbimeve publike të modernizuara, me qëllim thjeshtëzimin dhe lehtësimin e të gjithë procesit nëpërmjet infrastrukturës digjitale.

Inspektoratet dhe trupat inspektuese duhet të operojnë me standarde bashkëkohore, me trupa inspektuese profesionale, me kushte më të mira pune, dhe me sistem karriere nëpërmjet klasifikimit me nivele të inspektorit.

Përmirësimi i autoritetit rregullator të Inspektoratit Qendror si struktura mbikëqyrëse e procedurave të inspektimit në Republikën e Shqipërisë.

Ka ende nevojë për ndërhyrje cilësore për rritjen e efektit të garancisë së pavarësisë në vendimmarrje të trupave inspektuese, duke minimizuar më shumë kontrollin politik si dhe interferencat e ministrive përgjegjëse.

Krijimi i besimit qytetar për funksionimin dhe zbatimin e ligjit është i një rëndësie të veçantë, jo vetëm në cilësinë e jetës së konsumatorëve, por edhe në krijimin e një klime të favorshme për zhvillimin e konkurrencës së ndershme, rritjen e investimeve të huaja dhe zhvillimin e ekonomisë në tërësi.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Qasja e re për inspektimin në Republikën e Shqipërisë, parashikon që gjatë viteve 2023-25, Inspektorati i Përgjithshëm Shtetëror, të synojë përmirësim cilësor të veprimtarisë inspektuese, konkretisht:

* Përfshirjen e veprimtarive inspektuese për të gjitha strukturat e reja në rrjetin e shërbimeve publike të modernizuara, nëpërmjet infrastrukturës digjitale me dokumente standarde, listë verifikimi, inspektime të programuara me vlerësim risku.
* Garantimin e pavarësisë funksionale të inspektorateve me efektin e ndarjes së politikë-bërjes nga procesi i inspektimit.
* Menaxhimin dhe koordinimin më të mirë të Inspektorateve Shtetërore, duke qenë se riorganizohen në më pak inspektorate.
* Ruajtjen e numrit ekzistues të inspektorëve në inspektorate.
* Reduktimin e numrit të inspektimeve në Operatorët e Biznesit me 60% brenda vitit 2025.
* Uljen e barrës administrative ndaj subjektit si dhe kostos në kohë/orë inspektimi në subjekt.
* Reduktimin nga 40% në 20% të numrit të inspektimeve të paprogramuara, gjatë një viti kalendarik
* Uljen e numrit të ankimimeve të subjekteve që i drejtohen gjykatës, për shqyrtim të procedurave të inspektimit me masë administrative.
* Mbarëvajtje gjatë ushtrimit të kompetencave midis inspektimeve në nivel qendror/lokal.
* Evitimin e dublikimeve dhe mbivendosjeve të kërkesave ligjore të inspektimit nga Inspektorate me veprimtari inspektuese të fushave të ndryshme.
* Ushtrimin e kompetencave ligjore institucionale pa konflikt interesi, për inspektoratet shtetërore.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

**Opsioni – status quo-së.**

Ligji ekzistues në fushën e inspektimeve nuk bën të mundur që problematikat të marrin zgjidhje ndaj mbetet:

Ekzistenca e konfliktit të ushtrimit të kompetencave mes nivelit qendror/vendor, megjithëse fushë veprimtaria e tyre rregullohet me ligje të veçanta, për rrjedhojë mungesë bashkëpunimi ndërinstitucional.

Mungesën e një procesi të digjitalizuar inspektimesh në sistem *online* për strukturat si agjenci/drejtori që kryejnë procedurë inspektimi/kontrolli me formate të parashtypura me numër serial dhe që nuk ushtrojnë funksion në zbatim të ligjit për inspektimin, për rrjedhojë nuk kemi realizuar strategjitë e Qeveris për përfshihen veprimtarive inspektuese në rrjetin e shërbimeve publike të modernizuara në sistemin online të inspektimeve. Kryerja e veprimtarisë inspektuese, manualisht, me blloqe është praktikë që do të vijojë të lë shteg për abuzim dhe korrupsion.

Do të vijojë të ketë një numër të lartë inspektimesh nga të gjitha trupat inspektuese shtetërore/vendore dhe ato të papërfshira në ligjin për inspektimin, për rrjedhojë do të vijojë mungesa e transparencës, efikasitetit të trupave inspektuese, ekzistenca e barrës administrative ndaj biznesit, si hallka korruptive gjatë procesit të inspektimeve, në Republikën e Shqipërisë.

Marrëdhënieve e punës për inspektorin do të mbetet me dy standarde, sipas kodit të punës një pjesë dhe pjesa tjetër me status të nëpunësit civil.

Do të vijojë ushtrimi i kompetencave të inspektorit në mungesë profesionalizmi, pa sistem rekrutimi dhe karriere mbi baza meritokracie, gjë e cila bëhet pengesë në arritjen e objektivave institucionalë.

Nuk kemi ndarje të veprimtarisë inspektuese nga politikë bërja për rrjedhojë nuk arrimë të minimizojmë mungesën e pavarësisë në vendimmarrje si dhe ndikimin interferues politik për trupat inspektuese, gjë e cila paraqet probabilitet të lartë për realizim procedurash inspektuese në paligjshmëri dhe konsumim veprimi korruptiv.

Inspektoratet shtetërore do të vijojnë të përballen me pamjaftueshmëri të kapaciteteve institucionale, infrastrukturore, në logjistikë dhe kapacitete laboratorike, të cilat janë domosdoshmëri për të forcuar funksionin dhe nivelin e inspektimit, monitorimit të zbatueshmërisë së kuadrit rregullator.

Inspektoratet do të vijojnë të përballen me mbivendosje të veprimtarisë inspektuese, për shkak të kërkesave ligjore të njëjta në ligjet sektorialë.

Shqyrtimi i ankimimit të OB për masat administrative të marra nga trupat inspektuese do të vijojnë të kryhen në konflikt interesi nëpërmjet Inspektoratit Shtetëror i cili licencon, programon, planifikon, inspekton Operatorin e Biznesit dhe në të njëjtën kohë kryen edhe shqyrtimin e ankimimit të tij, gjë e cila do të vijojë ta vendos subjektit nën presion administrativ.

Për këto arsye si dhe për shkak se moskryerja e ndërhyrjeve të nevojshme në ligj nuk do të mundësonte zgjidhjen e problemeve të evidentuara dhe arritjen e objektivave të vendosura, nuk mund të justifikohet zgjedhja e këtij opsioni.

**Opsioni 1 (rregullator):** Parashikon implementimin e një ligji të ri për inspektimin në Republikën e Shqipërisë, i cili do të pasojë me ndryshimet në disa akte ligjore dhe nënligjore dhe që mendohet se do të përmirësojë të gjitha problematikat. Për më tepër, ndërhyrja e propozuar do të prekë në thelb ligjin aktual dhe më shumë se 50% të dispozitave të tij. Për këtë arsye, është përzgjedhur si opsioni i preferuar me qëllim garantimin e efikasitetit në arritjen e objektivave si dhe garantimin e qartësisë së legjislacionit të zbatueshëm në këtë fushë.

Ligji për inspektimin nuk ka pësuar ndryshime që me hyrjen e tij në fuqi në vitin 2011.

Parashikohet se me implementimin e ligjit të ri për inspektimin dhe riorganizimin e propozuar të strukturave inspektuese, do të ketërritje të efektivitetit të veprimtarive inspektuese, i cili është mision i Inspektoratit Qendror.

Riorganizimi i inspektorateve shtetërore dhe strukturave të reja me veprimtari inspektuese do të bëjë që numri i inspektimeve në operatorët e biznesit të ulet ndjeshëm sipas parashikimeve nga 107082 në 44724 inspektime/vit, pra ~ 1/2 e inspektimeve;

Ulja e barrës administrative ndaj subjektit do të sjellë ulje të kostos në kohë/orë inspektimi në subjekt, për shkak të bashkërendimit të fushave të inspektimit, por që ka qenë e vështirë për t’u vlerësuar nga grupi i punës;

Strukturat ministrore apo agjencitë e varësisë që kryejnë funksione inspektimi dhe në të njëjtën kohë edhe funksione shërbimi (inspektim, licencim, monitorim, koordinim) do të kenë ndarje dhe funksion të qartë jashtë klientelizmit dhe konfliktit të interesit***.***

Rekrutimi i inspektorëve do të bëhet me një standard sipas kodit të punës, me sistem karriere nëpërmjet klasave dhe niveleve të inspektorit, jashtë ndikimit politik, bazuar në meritokraci dhe konkurrencë të ndershme gjë e cila do të përkthehet në rritje të efektivitetit në inspektime dhe arritje objektivash institucional, duke qenë se procedurat e inspektimit do të jenë më cilësore, profesionale dhe ligjore, për rrjedhojë pritet të ulet edhe numri i ankimimeve të subjekteve që i drejtohen gjykatës për shqyrtim të procedurave të inspektimit me masë administrative.

**Opsionin 2:** Për këtë opsion nuk parashikohet riorganizim të inspektorateve si dhe përfshirjen për zbatim të ligjit për inspektimin edhe për strukturat me veprimtari inspektuese agjenci/drejtori, për rrjedhojë nuk parashikohet reduktim i posteve të punës, të shërbimeve mbështetëse.

Kostot operative dhe kushtet e punës të inspektorëve nuk ndryshojnë, për rrjedhojë mbetet e pandryshueshme edhe kostoja në kohë/orë inspektimi në subjekt. Numri i inspektimeve të paprogramuara nuk do të pësojnë ulje, për rrjedhojë kjo gjë do të shkaktojë barrë administrative për subjektin dhe rrisë probabilitetin për kryerjen e inspektimeve abuzive.

Ky opsion nuk parashikon një standard për punësimin e inspektorit.

Në bazë të llogaritjes së kosto-efektivitetit nuk parashikohet rritje për buxhetit si në *opsionin 1* të preferuar, gjithashtu implementimi i ndryshimeve në ligjin për inspektimin sipas këtij opsioni, nuk bën të mundur realizimin e objektivave të analizuara nga Inspektorati Qendror.

***Opsioni i politikës që është marrë parasysh.***

Opsioni i vetëm për arritjen e objektivit të ndërmarrë nga Inspektorati Qendror është zbatimi i projektligjit të ri për inspektimin në Republikën e Shqipërisë dhe riorganizimi i strukturave inspektuese me sistem vertikal, të cilat së bashku me inspektimin online tashmë të realizuar, do të standardizojnë dhe rregullojnë, me akte ligjore dhe nënligjore, funksionim optimal të digjitalizuar dhe jashtë mundësive korruptive.

Vlen për t’u theksuar se, nga institucionet me funksione inspektuese, për të qenë pjesë e Inspektorateve të riorganizuara, janë marrë në konsideratë vetëm strukturat të cilat kryejnë veprimtari inspektimi (drejtori/agjenci).

Opsionet janë zgjedhur duke studiuar në formë të veçantë organikat, detyrat funksionale si dhe bazën ligjore me të cilën funksionojnë të gjitha Inspektoratet, Drejtoritë dhe Agjencitë me funksione të ngjashme inspektuese, që janë përfshirë në këtë skemë.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*

* + *Përshkruani nga ana cilësore ndikimet e drejtpërdrejta mbi grupet e prekura.*
  + *Analizoni nga ana sasiore ndikimet më të rëndësishme të drejtpërdrejta.*
  + *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
  + *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe risqet, të cilave ato u nënshtrohen.*
  + *Tregoni sa të forta, të pavarura dhe të rëndësishme janë provat që mbështesin supozimet.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*

* + *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Në kuadër të analizës së ndikimeve, parashtrohen ndikimet e mëposhtme:

***Ndikimet ekonomike***

1. Ky është një propozim shpenzimi. Zgjerimi i një institucioni si Inspektorati Qendror (Inspektorati i Përgjithshëm Shtetëror), do të kërkojë fonde shtesë nga buxheti i shtetit.
2. Reduktimi i 16 Inspektorateve shtetërore në 7 të tilla, do të ketë efekte pozitive financiare në buxhetin e shtetit pasi do të ketë reduktim të posteve të larta të punës si: Kryeinspektorë, drejtorë drejtorie, shefa sektori, specialistë si dhe një numër punonjësish shërbimesh mbështetëse. Gjithashtu do të ulen shpenzimet operative të Inspektorateve si dhe do të garantohet, ulje e barrës administrative ndaj subjektit si dhe kostos në kohë/orë inspektimi në subjekt.

Një pjesë e Inspektorateve shtetërore akomodohet në ndërtesa private duke paguar qira vjetore, e cila mendohet që të investohet për ndërtimin e godinës së re të IPSH. Gjithashtu ndërtesat akomoduese shtetërore të cilat do të lirohen, mund të vihen në funksion të institucioneve të tjera shtetërore për të cilat shteti është duke paguar qira vjetore për akomodimin e tyre, në ndërtesa private.

1. Të gjitha këto ndryshime do të prekin inspektoratet shtetërore të qendërzuara si dhe ato të cilat janë me organizim vertikal me degë rajonale.
2. Kostot e drejtpërdrejta për sektorin publik, një herë do të përbëjnë totalin e fondeve nga buxheti i shtetit për krijimin e një godine të re të përbashkët, të konceptuar si një objekt shtetëror multi-funksional, sipas një ndërtimi me standarde bashkëkohore, ku do të përqendrohen të gjitha Inspektoratet Shtetërore dhe strukturat inspektuese të drejtorive dhe agjencive, të prekura nga skema e riorganizimit. Grupimi i të gjitha fushave të inspektimit, do të rrisë bashkëpunimin e trupave inspektuese dhe realizimin e inspektimeve të përbashkëta me kosto sa më të ulët administrative. Përmes optimizimit e racionalizimit të mjediseve e ambienteve, synohet që të ketë një ndarje me racionale të detyrave e prioriteteve nga e njëjta adresë gjeografike; pajisje e mjete më cilësore elektronike e transporti, për ekipet inspektuese; burime njerëzore më të përqendruara e me ekspertizë në rritje; siguri e garanci më e lartë në mbajtjen e ruajtjen e regjistrimeve të çështjeve të inspektimeve, duke e patur infrastrukturën elektronike dhe sallën e Serverave, si dhe ofruesin e shërbimit Internet nga e njëjta qendër, nga i njëjti ofrues.

*Kosto për buxhetin – një herë e përllogaritur në total e opsionit të preferuar mbi buxhetin e shtetit gjatë periudhës 3-vjeçare të Programimit Afatmesëm Buxhetor (PBA) 2022- 2024, ku janë përfshirë kosto të ndërtimit të godinës e cila shtrihet në periudhë 2- vjeçare 2023 dhe 2024 dhe kosto e pajisjeve laboratorike, zyre, informatike si dhe servera e infrastrukturë e cila shtrihet ne periudhën 2- vjeçare të mëvonshme.*

***Në 000/ lekë***

|  |  |  |
| --- | --- | --- |
| **Viti 2022** | **Viti 2023** | **Viti 2024** |
| 0 | 774 060 | 1 237 858 |

1. Riorganizimi i zyrave të Inspektorateve Shtetërore është parashikuar sipas projektit të hartuar nga studio arkitekture, me përfitues Këshillin e Ministrave dhe Inspektoratin Qendror gjë e cila pritet të ketë ndikim pozitiv në buxhetin e shtetit.
2. Riorganizimi i veprimtarive inspektuese dhe laboratorike si dhe shërbimi ndaj klientëve, në një godinë të vetme do të sjellë ndër të tjera, kryerjen e funksioneve administrative më me eficiencë në kohë dhe cilësi.
3. Rritja e nivelit të zbatimit të akteve ligjore dhe nënligjore nga një trupë e përbashkët inspektuese përmes veprimtarisë së inspektimit, që mbikëqyr dhe kontrollon përmbushjen e rregullave, do të ketë efekte të shumanshme, pasi do të krijohen kushte më të mira për trupat inspektuese, që do të thotë shërbim më të mirë ndaj Operatorëve të Biznesit.
4. Pritet të ketë më pak subjekte që i drejtohen gjykatës për shqyrtim të ankimimeve për procedurat e inspektimit me masë administrative, gjë e cila do të përmirësojë klimën e biznesit në vend dhe do të rrisë shancet për investime të huaja në vend.
5. Fondet për kryerjen e veprimtarisë së Inspektoratit të Përgjithshëm Shtetëror, do të financohen nga të ardhurat e tjera të krijuara nga burime të ligjshme, duke përfshirë: donacionet, financimet, grandet si dhe aktivitetet e tjera.
6. Përfitimi kryesor i drejtpërdrejtë ekonomik që pritet të vijë si rezultat i kësaj politike, do të jetë ai që do të marrin inspektorët në formën e pagave të ngritura/përmirësuara.
7. Propozimi gjithashtu pritet të sjellë përfitime të drejtpërdrejta ekonomike për sektorin publik, shoqërinë dhe ekonominë e gjerë. Funksionet administrative të Inspektoratit të Përgjithshëm Shtetëror, të tilla si mbikëqyrja, koordinimi, vlerësimi i analizës së riskut për veprimtaritë inspektuese të të gjitha fushave në nivel rajonal dhe lokal si dhe garantimi cilësisë dhe sigurisë të të gjitha produkteve, dhe menaxhimi nëpërmjet inspektimit me përgjegjësi dhe profesionalizëm të lartë i të gjithë aseteve natyrore të vendit, do të sjellin rritje ekonomike të drejtpërdrejta. Vlera monetare e këtyre përfitimeve nuk është përcaktuar për shkak të natyrës së pakthyeshme.
8. Propozimi gjithashtu pritet të sjellë përfitime të drejtpërdrejta ekonomike për bizneset që përfshijnë uljen e kostove administrative (kosto në kohë). Kostoja në kohë e procedurës së inspektimeve pranë bizneseve, pritet të ulet akoma më shumë duke marrë parasysh edhe mbikëqyrjen nga Inspektorati i Përgjithshëm Shtetëror, i cili referuar planeve mujore të 6 (gjashtë) inspektorateve, do të koordinojë inspektime të përbashkëta në një subjekt, të dy ose më shumë inspektorateve. Nga llogaritja e raportit kosto- efektivitet, është matur efektiviteti i secilit opsion sipas tabelës më poshtë. Numri i inspektimeve, në Operatorët e Biznesit, sipas Status- quo dhe Opsionit 2 është 184 217 inspektime/vit, dhe sipas Opsionit 1 rreth 47 610 inspektime/vit. Kohëzgjatja e një procedure inspektimi pranë operatorit është 4 orë. Numri i bizneseve që inspektohen në të gjithë territorin e Shqipërisë është rreth 30 000 biznese.

Duke iu referuar Status- quo dhe Opsionit 2, numri i orëve që shpenzohet pranë bizneseve, për procedurën e inspektimit për një vit (kosto në kohë) është: 107 082 inspektime/ vit \* 4 orë (kohëzgjatja e një inspektimi) = 428 328 orë/ vit.

Duke iu referuar Opsionit 1, numri i orëve, që shpenzohet pranë bizneseve, për procedurën e inspektimit për një vit (kosto në kohë) është: 44 724 inspektime/ vit \* 4 orë (kohëzgjatja e një inspektimi)= 178 896 orë/ vit.

**Tabela e llogaritjes se kosto- efektivitetit të opsioneve**

|  |  |  |  |  |
| --- | --- | --- | --- | --- |
| Opsionet | Kosto në kohë (ore inspektimi pranë bizneseve) | Njësi efektiviteti (Numri I bizneseve) | Raporti | Rezultatet |
| Status quo | **428 328** orë në vit, për procedurën e inspektimeve | 30 000 biznese që inspektohen në territorin e Shqipërisë | 14.27 | **14.27 orë** do të shpenzohen për inspektim pranë një subjekti mesatarisht për 1 vit |
| Opsioni 1 | **178 896** orë në vit për procedurën e inspektimeve | 30 000 biznese që inspektohen në territorin e Shqipërisë | 5.96 | **5.96 orë** do të shpenzohen për inspektim pranë një subjekti mesatarisht për 1 vit |
| Opsioni 2 | **428 328** orë në vit për procedurën e inspektimeve | 30 000 biznese që inspektohen në territorin e Shqipërisë | 14.27 | **14.27 orë** do të shpenzohen për inspektim pranë një subjekti mesatarisht për 1 vit |

Analiza e kostove në kohë, sipas tabelës tregon se Opsioni 1 është opsioni i rekomanduar për zbatim sepse ka vlerën më të ulët të raportit. Vlerat e raportit tregojnë kohën mesatare të inspektimit nga trupa inspektuese pranë një subjekti për një vit, pa marrë parasysh inspektimet e tjera të kryera jashtë programit: inspektime në kushtet e flagrancës, verifikimi i detyrave të lëna, aksidente, inspektime me urdhër të posaçëm, të parashikuara në ligjin për inspektimin.

Opsioni i preferuar ka kosto në buxhetin e shtetit (ku përfshihet edhe ndërtimi i godinës) krahasuar me opsionet e tjera, por mbetet i preferuari për shkak të përfitimeve të shumta që ka.

1. Përveç efekteve të drejtpërdrejta ekonomike të diskutuara më sipër, ekziston edhe potenciali i efekteve ekonomike jo të drejtpërdrejta, pasi përmirësimi i aktivitetit të bizneseve do të sjellë rritje ekonomike, e cila mund të shoqërohet me shtim të vendeve të punës, si dhe mund të pritet njëfarë rritje e Produktit të Brendshëm Bruto (PBB).
2. Propozimi gjithashtu pritet të sjellë përfitime ekonomike jo të drejtpërdrejta për bizneset që konkurrojnë në treg në formë të ndershme. Vlera monetare e këtyre përfitimeve nuk është përcaktuar për shkak të vështirësive, në parashikimin e nivelit të konkurrencës së pandershme.

***Ndikimet sociale***

1. Propozimi pritet të çojë në një treg të formalizuar me konkurrencë të pastër, që do të thotë se do të kemi rritje të besimit dhe sigurisë të qytetarit, për produktet vendase.
2. Propozimi mund të shoqërohet me efekte sociale jo të drejtpërdrejta, përmirësime të mirëqenies personale të fituara përmes punësimit dhe ndikimet pozitive në komunitetin e gjerë nëpërmjet rritjes së punësimit.

***Ndikimet mjedisore***

1. Përmirësimi i cilësisë së inspektimeve në Republikën e Shqipërisë, në lidhje me profesionalizmin e trupave inspektuese, seriozitetin dhe zbatimin e procedurave konform ligjeve dhe akteve nënligjore në fuqi, do të sjellë ndikim indirekt edhe në cilësinë e mjedisit duke patur parasysh, që përmirësimi përfshin Inspektoratin Kombëtar të Mbrojtjes së Territorit, Autoritetin Kombëtar të Mjedisit, përgjegjës për çështjet e mjedisit si dhe inspektoratet e tjera, të cilat bashkëpunojnë me të, për të njëjtën çështje.
2. Riorganizimi i Inspektorateve, do të përmirësojë indirekt shkallën e ndotjes të ujërave, ajrit dhe tokës, do të përmirësojë dhe ruajë me përgjegjësi të lartë pyjet dhe kafshët e egra, do të ndikojë në mbrojtjen dhe sigurinë ushqimore të njerëzve, kafshëve etj.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

***Opsioni 1***, i preferuar, për krijimin e një Inspektorati të Përgjithshëm Shtetëror të pavarur, që garanton zbatimin e ligjit, në përputhje me Kushtetutën dhe aktet Ndërkombëtare si dhe garantimin e ligjshmërisë në veprimtarinë inspektuese të inspektorateve të riorganizuara në 7 (shtatë) Inspektorate Shtetërore.

Ky model organizimi ka vullnetin për t’i zbatuar më me efektivitet, eficiencë dhe ekonomi procedurat e inspektimit, dhe do të prekë grupet e interesit të cilat janë:

* Operatorët e biznesit, të cilët operojnë në vend;
* Investitorët e huaj, të cilët kanë interesin për të ushtruar aktivitet ekonomik në Shqipëri;
* Konsumatorët/qytetarë.

Garantimi i pavarësisë funksionale të Inspektorateve me efektin e ndarjes së politikë-bërjes nga procesi i inspektimit, ku nëpërmjet projektligjit, “Për inspektimin në Republikën e Shqipërisë”, synohet:

1. të rrisë nivelin e performancës dhe profesionalizmit të inspektorëve, duke qenë se kriteret për rekrutimin e inspektorëve, testimin fillestar dhe atë periodik do të kryhen nga IPSH.
2. të rrisë vullnetin për t’i zbatuar më me efektivitet procedurat e inspektimit;
3. të evitojë anshmërinë në vendimmarrje, gjatë veprimtarisë së inspektimit;
4. të minimizojë konsumimin e elementëve korruptivë nga trupa inspektuese si dhe nga trupa kolegjiale e shqyrtimit të ankimimit të subjektit;
5. të ulë numrin e orëve të inspektimeve, në Operatorin e Biznesi;
6. të ulë barrën administrative ndaj Operatorëve të Biznesit, gjatë procesit të inspektimeve;
7. të sigurojë përdorimin më të mirë të burimeve publike, duke maksimizuar efektivitetin;
8. të riorganizojë trupat inspektuese shtetërore sipas fushave të inspektimit me funksione të ngjashme inspektuese, nga 16 Inspektorate Shtetërore në 7 inspektorate shtetërore;
9. të shmangë mbivendosjen e kompetencave ligjore, të ushtruara në subjekt nga më shumë se një inspektorat shtetëror;
10. të garantojë kryerjen e testimit fillestar dhe periodik të inspektorëve shtetërore dhe vendorë për aftësimin profesional në punë;
11. të kryej trajnimin, kualifikimin dhe ngritjen në nivel të inspektorëve, duke bashkërenduar me inspektoratet shtetërore dhe vendore;
12. të mbikëqyrë në terren një procedurë inspektimi të inspektorateve shtetërore dhe vendore edhe nga Inspektorati Qendror;
13. të hartojë dhe mbikëqyrë zbatimin e politikave, të veprimtarisë së inspektorateve shtetërore dhe vendore, me qëllim mbrojtjen e interesit publik dhe interesave të ligjshëm të personave fizikë e juridikë;
14. të bashkërendojë politikat, drejtimet strategjike dhe objektivat e inspektorateve shtetërore dhe vendore;
15. të ngrejë dhe përcaktojë kompetencat Komisionit të Rekrutimit për identifikimin e nevojave për trajnimin, kualifikimin dhe vlerësimin e ecurisë në karrierë të inspektorit;
16. të ngrejë Komisionin Disiplinor me objekt të veprimtarisë, trajtimin e çdo çështje që ka lidhje me procedurat me natyrë disiplinore për inspektoratet shtetërore;
17. të rregullojë marrëdhëniet e punësimit për punonjësit e Inspektoratit të Përgjithshëm Shtetëror dhe inspektorëve në zbatim të Kodit të Punës të Republikës së Shqipërisë;
18. të përcaktojë kriteret e emërimit të Inspektorit të Përgjithshëm Shtetëror dhe zëvendësit të tij;
19. përcakton kriteret e përgjithshme për emërimin në pozicionin inspektor si dhe klasifikimin e inspektorëve, sipas niveleve dhe fushës së inspektimit për pozicionin;
20. të rregullojë shqyrtimin e ankimimit në konflikt interesi, nëpërmjet ngritjes së Komisionit të Shqyrtimit të Ankimimeve, si organ kolegjial pranë Inspektoratit të Përgjithshëm Shtetëror, ku do të dorëzohet dhe shqyrtohet ankimi administrativ, kundër vendimeve përfundimtare në fushën e inspektimit të inspektorateve shtetërore.

Efektet në lidhje me rezultatet e pritshme, referuar objektivave të sipërcituar, pritet të jenë të dukshme gjatë viteve 2023-24, me hyrjen në fuqi të projektligjit dhe realizimit të riorganizimit me sistem vertikal dhe horizontal, të trupave inspektuese.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Njësitë përgjegjëse për zbatimin e opsionit të preferuar do të jenë, Drejtoria e Përgjithshme e Arkivave si dhe të gjitha ministritë e linjës, të cilat kanë në varësi struktura si Inspektoratet Shtetërore dhe agjencitë/drejtoritë, të cilat kryejnë veprimtari inspektuese.

Pengesat e mundshme për realizimin e zbatimit të opsionit të përzgjedhur kanë të bëjnë me:

* kohën që do të duhet për ndryshimet në aktet ligjore dhe më pas ato nënligjore për strukturat inspektuese shtetërore ekzistuese si dhe ato të reja (drejtori/agjenci me funksione inspektuese);
* përgatitjen e listave të verifikimit për strukturat e reja që do të përfshihen si pjesë e inspektoratit shtetëror si dhe trajnimi i tyre nga IPSH për realizimin e procedurave të inspektimit me dokumente standarde, nëpërmjet sistemit të digjitalizuar;
* përgatitjen e moduleve të reja të sistemit për realizimin e veprimtarive inspektuese të 7 inspektorateve shtetërore të riorganizuara me fusha të ndryshme inspektimi dhe veprimtarie (listat e verifikimit dhe dokumentet standarde të inspektimit);
* në bashkëpunim me AKSHI:
* përmirësimin e softeve të sistemit *“*e*-Inspektimi”,* për të përballuar ngarkesën me informacion dhe të dhëna për një procedurë inspektimi.
* Garantimin e pajisjeve elektronike të inspektorëve si: tabletë për kryerjen e inspektimit online, desktop, laptop, kompletimi me pajisje elektronike të sallës së monitorimit të trupave të inspektimit, gjatë kryerjes së procedurave në terren.

# Faza e shqyrtimit/vlerësimit

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Monitorimi i politikës që propozohet, do të realizohet nga Inspektorati i Përgjithshëm Shtetëror si dhe 7 Inspektoratet Shtetërore të propozuara.

Inspektoratit të Përgjithshëm Shtetëror, si strukturë me funksion rregullator do të jetë përgjegjës për garantimin e ligjshmërisë në çështjet e inspektimit, rekrutimit, sistemit të karrierës dhe veprimtarisë laboratorike.

Inspektorati i Përgjithshëm Shtetëror, do të sigurojë funksionimin e një sistemi koherent të monitorimit dhe raportimit, pasi 7 inspektoratet shtetërore duhet të shfrytëzojnë të njëjtin sistem të monitorimit dhe raportimit, për sa i përket formave (modeleve) dhe afateve. Inspektoratet do të raportojnë për veprimtarinë inspektuese tek Ministri përgjegjës dhe Inspektori i Përgjithshëm Shtetërorë

Hapat, afatet dhe modelet e raportimit do të përcaktohen në udhëzime për monitorimin dhe raportimin, të cilat do të përgatiten nga Inspektorati i Përgjithshëm Shtetëror.

Inspektorati i Përgjithshëm Shtetëror do të raportojë për veprimtaritë inspektuese në Republikën e Shqipërisë, në Këshillin e Ministrave.

Monitorimi i Inspektorateve do të jetë një proces i vazhdueshëm i grumbullimit sistematik të të dhënave, në pajtim me indikatorët e caktuar, me qëllim vëzhgimin e shkallës së progresit dhe të realizimit të objektivave dhe politikave të vendosura.

Monitorimi do të kryhet, duke u bazuar tek të dhënat e inspektimeve online dhe rezultatet e inspektimeve të realizuara sipas vlerësimit të riskut, masave administrative të marra, referuar ankimimeve të operatorëve të biznesit, në lidhje me procedurat e inspektimit si dhe ankesat e qytetarëve, por edhe për impaktin gjithëpërfshirës që do të sjellin veprimtaritë inspektuese në vendin tonë.

Tregues tjetër do të jetë dhe numri i ankimimeve të qytetarit, i cili identifikon rastet e ushtrimit të veprimtarisë inspektuese nga ana e trupës inspektuese, në shkelje të ligjit. Sa më i ulët të jetë numri i treguesve të problematikave të hasura, aq më i madh dhe i suksesshëm do të jetë treguesi i progresit të këtij modeli të riorganizimit të Inspektorateve.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1  2022 | Viti 2  2023 | Viti 3  2024 | Viti 4  2025 | Viti 5  2026 | Viti 6  2027 | Viti 7  2028 | Viti 8  2029 | Viti 9  2030 | Viti 10  2031 |
| **Faktori zbritës** |  |  |  |  |  |  |  |  |  |  |
| Kosto për buxhetin – një herë | - | 774 | 1238 | - | - | - | - | - | - | - |
| Kosto për buxhetin – në vazhdim (shpnz.operative,kapital,adminis | 42 | 75 | 75 | 75 | 75 | 75 | 75 | 75 | 75 | 75 |
| Kosto për biznesin – një herë | - | - | - | - | - | - | - | - | - | - |
| Kosto për biznesin – në vazhdim | - | - | - | - | - | - | - | - | - | - |
| Kosto për grupet e tjera – një herë | - | - | - | - | - | - | - | - | - | - |
| Kosto për grupet e tjera – në vazhdim | - | - | - | - | - | - | - | - | - | - |
| **Kosto në total** | 42 | 849 | 1313 | 75 | 75 | 75 | 75 | 75 | 75 | 75 |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total** |  |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

|  |  |  |  |
| --- | --- | --- | --- |
| **Opsioni** | **Vlera aktuale në milionë lekë** | | **Vlera aktuale neto në milionë lekë** |
| **Kosto** | **Përfitimi** |
| Opsioni 1 |  |  |  |
| Opsioni 2 |  |  |  |

1. Urdhrin nr. 170, datë 31.10.2005 të Kryeministrit, “Për Krijimin e Task-Forcës për drejtimin dhe monitorimin e reformës rregullatore ne funksion te përmirësimit të klimës së biznesit”. [↑](#footnote-ref-1)
2. Faqja 50, Punime të Kuvendit, Seancat Plenare Viti 2006.

   [https:/www.parlament.al/Files/PunimeKuvend/2006/1.pdf](https://www.parlament.al/Files/PunimeKuvend/2006/1.pdf) [↑](#footnote-ref-2)
3. Referohu Relacionit Shpjegues për Projekt ligjin “Për Inspektimin ne Republikën e Shqipërisë” 2011. [↑](#footnote-ref-3)
4. Reform of the Inspection System in Albania. Preliminary Impact Assessment. “Business Environment Reform and Institutional Strengthening” (BERIS). **Tirana, 4 December 2009**, Prepared by Jacques Tallineau and Igor Gutan, In the framework of the world Bank Project “Business Environment Reform and Institutional Strengthening (BERIS), Project ID No. P096643. [↑](#footnote-ref-4)
5. Ligji nr. 10433, datë 16.06.2011 “Për Inspektimin në Republikën e Shqipërisë” [↑](#footnote-ref-5)